Izziņa par atzinumos sniegtajiem iebildumiem

|  |
| --- |
| **Par Ministru kabineta noteikumu projektu „Grozījumi Ministru kabineta 2017.gada 23.maija noteikumos Nr.264 "Noteikumi par Profesiju klasifikatoru, profesijai atbilstošiem pamatuzdevumiem un kvalifikācijas pamatprasībām””** |

(dokumenta veids un nosaukums)

**Informācija par starpministriju (starpinstitūciju) sanāksmi vai elektronisko saskaņošanu**

|  |  |
| --- | --- |
| Datums | 2020.gada 27.janvārī |
|  |  |
| Saskaņošanas dalībnieki | **Dace Roga** – Veselības ministrijas Cilvēkresursu attīstības nodaļas vecākā eksperte  **Nadežda Orlova** – Centrālās statistikas pārvaldes Statistikas plānošanas un standartizācijas daļas vecākā referente  **Linda Romele** – Latvijas Brīvo arodbiedrību savienības eksperte izglītības, nodarbinātības un sociālajos jautājumos  **Līga Vernera** – Satiksmes ministrijas Aviācijas departamenta vecākā referente  **Kristīne Kuprijanova** – Tieslietu ministrijas Normatīvo aktu kvalitātes nodrošināšanas departamenta direktore  **Simons Zitcers** – SIA “HAVAS Latvia” prokūrists  **Sandra Upena** – SIA “HAVAS Latvia” personāla vadītāja  **Laura Skromule** – SIA “HAVAS Latvia” zvērināta advokāte  **Vladimirs Goļakovs** – Latvijas aviācijas arodbiedrību federācijas priekšsēdētājs  **Aivars Repšs** – Latvijas aviācijas arodbiedrību federācijas Darba aizsardzības galvenā uzticības persona  **Jurijs Krilovs** – Latvijas aviācijas arodbiedrību federācijas SIA HAVAS Latvia priekšsēdētājs  **Gints Gariņš** – VAS “Starptautiskā lidosta “Rīga”” Virszemes apkalpošanas departamenta direktors  **Mārtiņš Mikstans** – VAS “Starptautiskā lidosta “Rīga”” Virszemes apkalpošanas departamenta direktora vietnieks  **Gatis Auziņš** – VAS “Starptautiskā lidosta “Rīga”” Lidlauka drošības un vadības departamenta Lidlauka operatīvās vadības nodaļas vadītājs |

|  |  |
| --- | --- |
| Saskaņošanas dalībnieki izskatīja šādu ministriju (citu institūciju) iebildumus | Veselības ministrijas, Ekonomikas ministrijas, Latvijas Brīvo arodbiedrību savienības, Tieslietu ministrijas |
| Ministrijas (citas institūcijas), kuras nav ieradušās uz sanāksmi vai kuras nav atbildējušas uz uzaicinājumu piedalīties elektroniskajā saskaņošanā |  |

**II. Jautājumi, par kuriem saskaņošanā vienošanās ir panākta**

| Nr. p.k. | Saskaņošanai nosūtītā projekta redakcija (konkrēta punkta (panta) redakcija) | | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas norāde par to, ka iebildums ir ņemts vērā, vai informācija par saskaņošanā panākto alternatīvo risinājumu | | Projekta attiecīgā punkta (panta) galīgā redakcija |
| --- | --- | --- | --- | --- | --- | --- |
| **1** | **2** | | **3** | **4** | | **5** |
| **1.** | **-** | | **Veselības ministrija** saskaņā ar Ministru kabineta 2009. gada 7. aprīļa noteikumu Nr. 300 "Ministru kabineta kārtības rullis" 92.punktu sniedz atzinumu par Valsts sekretāru 2019.gada 28.novembra sanāksmē (prot.Nr.45, 19. §) izsludināto Labklājības ministrijas izstrādāto Ministru kabineta noteikumu projektu „Grozījumi Ministru kabineta 2017. gada 23. maija noteikumos Nr. 264 „Noteikumi par Profesiju klasifikatoru, profesijai atbilstošiem pamatuzdevumiem un kvalifikācijas pamatprasībām””, un izsaka šādu iebildumu:  Saskaņā ar izmaiņām ārstniecības personu klasifikatorā[[1]](#footnote-1) lūdzam aktualizēt Ministru kabineta 2017. gada 23. maija noteikumus Nr. 264 „Noteikumi par Profesiju klasifikatoru, profesijai atbilstošiem pamatuzdevumiem un kvalifikācijas pamatprasībām” (turpmāk - Noteikumi Nr.264) atbilstoši aktuālajam ārstniecības personu specialitāšu klasifikatoram[[2]](#footnote-2):  **1)** ir noteiktas jaunas ārsta profesijas specialitātes “Mugurkaulāja ķirurgs”, “Neirofizologs” un “Invazīvais radiologs”, līdz ar to lūdzam papildināt Noteikumus Nr.264 ar iepriekš minētajām specialitātēm; | **Ņemts vērā.** | | Noteikumu projekts tiek papildināts ar jaunu punktu:  **6. Papildināt pielikumu ar 162.107 un 162.108. apakšpunktu šādā redakcijā:**  **“162.107. NEROFIZOLOGS – 2212  107**  **162.108. Invazīvais RADIOLOGS – 2212  108”** |
| **2.** | - | | **2)** ir mainīts ārsta profesijas specialitātes “Radiologs diagnosts” nosaukums uz “Radiologs”, līdz ar to lūdzam precizēt Noteikumos Nr.264 ārsta profesijas specialitātes nosaukumu; | **Ņemts vērā.** | | Noteikumu projekts tiek papildināts ar jaunu punktu:  **5. Izteikt 162.90. apakšpunktu šādā redakcijā:**  **“162.90. RADIOLOGS – 2212  90”** |
| **3.** | **-** | | **3)** saskaņā ar Ministru kabineta 2009. gada 24. marta noteikumu Nr. 268 "Noteikumi par ārstniecības personu un studējošo, kuri apgūst pirmā vai otrā līmeņa profesionālās augstākās medicīniskās izglītības programmas, kompetenci ārstniecībā un šo personu teorētisko un praktisko zināšanu apjomu" (turpmāk – Noteikumi Nr.268) 640.punktu endoskopistiem (gastrointestinālajiem endoskopistiem), kuri ir reģistrēti Ārstniecības personu un ārstniecības atbalsta personu reģistrā, piešķirtie sertifikāti ir derīgi līdz sertifikāta derīguma termiņa beigām. Līdz ar to lūdzam ārsta profesijas specialitāti “Ārsts endoskopists gastrointestinālajā endoskopijā” saglabāt Noteikumos Nr.264[[3]](#footnote-3); | **Ņemts vērā.** | | Noteikumos Nr.264 nav veiktas izmaiņas. |
| **4.** | **-** | | **4)** saskaņā ar Noteikumu Nr.268 636.punktu ārsta specialitātē “Onkoloģijas ķirurgs” sakarā ar specialitāšu klasifikatora maiņu jauni sertifikāti attiecīgajā specialitātē netiek izsniegti, resertifikācija nav jākārto un tām piešķirtie ārstniecības personas sertifikāti bija spēkā līdz 2017.gada 31.decembrim. Līdz ar to lūdzam svītrot ārsta profesijas specialitāti "Onkoloģijas ķirurgs"[[4]](#footnote-4); | **Ņemts vērā.** | | Noteikumu projekts tiek papildināts ar jaunu punktu:  **4. Svītrot pielikuma 162.78. apakšpunktu.** |
| **5.** | **-** | | **5)** saskaņā ar Noteikumu Nr.268 636.punktu ārsta specialitātē “Endovazālais ķirurgs” sakarā ar specialitāšu klasifikatora maiņu jauni sertifikāti attiecīgajā specialitātē netiek izsniegti, resertifikācija nav jākārto un tām piešķirtie ārstniecības personas sertifikāti bija spēkā līdz 2016.gada 31.decembrim. Līdz ar to lūdzam svītrot ārsta profesijas specialitāti " Endovazālais ķirurgs "[[5]](#footnote-5). | **Ņemts vērā.** | | Noteikumu projekts tiek papildināts ar jaunu punktu:  **3. Svītrot pielikuma 162.65. apakšpunktu.** |
| **6.** | **4. Papildināt pielikuma 353. punkta ievaddaļu aiz vārdiem "koordinēt lidostās sniegtos virszemes apkalpošanas pakalpojumus" ar vārdiem "veikt operatīvo procesu un personāla darba vērtēšanu, un uzraudzību, sekmīgu un kvalitatīvu virszemes pakalpojumu sniegšanu"**  **5. Papildināt pielikumu ar 353.48. apakšpunktu šādā redakcijā:**  **"353.48. Lidostas operatīvo procesu KOORDINATORS – 3115  76"** | | **Ekonomikas ministrija** savas kompetences ietvaros ir izvērtējusi Labklājības ministrijas sagatavoto Ministru kabineta noteikumu projektu “Grozījumi Ministru kabineta 2017.gada 23.maija noteikumos Nr.264 “Noteikumi par Profesiju klasifikatoru, profesijai atbilstošiem pamatuzdevumiem un kvalifikācijas pamatprasībām”” (VSS-1166) (turpmāk – Noteikumu projekts) un tā sākotnējās ietekmes novērtējuma ziņojumu (anotāciju) un informē, ka atbalsta tā tālāko virzību, izsakot šādus iebildumus:  **1)** Vēršam uzmanību, ka Noteikumu projekta pielikumā definētie profesijas “Lidostas operatīvo procesu KOORDINATORS” pienākumi neatbilst 3115 atsevišķās grupas aprakstam. Lai nodrošinātu Profesiju klasifikatora atbilstību Starptautiskajai standartizētajai profesiju klasifikācijai (ISCO - 08), lūdzam profesiju “Lidostas operatīvo procesu KOORDINATORS” 3115  76 klasificēt atsevišķajā grupā “4323 Transporta uzskaites darbinieki”. | **Ņemts vērā.** | | **16.** Papildināt pielikuma 619. punkta ievaddaļu aiz vārdiem "veikt izlidojošo un ielidojošo reisu apkalpošanu" ar vārdiem **"plānot un uzraudzīt lidojumu apkalpošanu; vadīt un vērtēt lidostas operatīvos procesus un virszemes apkalpošanas personālu; organizēt un uzraudzīt virszemes apkalpošanā izmantojamās tehnikas ekspluatāciju un bagāžas apriti".**  **17.** Papildināt pielikumu ar 619.32. un 619.33. apakšpunktu šādā redakcijā:  "619.32. Lidojuma KOORDINATORS – 4323 37  **619.33. Lidostas operatīvo procesu KOORDINATORS – 4323  38"** |
| **7.** | **11.** Papildināt pielikuma **619. punkta** ievaddaļu aiz vārdiem "veikt izlidojošo un ielidojošo reisu apkalpošanu" ar vārdiem "koordinēt, vadīt un uzraudzīt virszemes apkalpošanas darbības; **veikt gaisa kuģa atledošanas un pretatledošanas pasākumus".**  **12.** Papildināt pielikumu ar 619.32. un **619.33. apakšpunktu** šādā redakcijā:  "**619.33.** Lidmašīnu atledošanas SPECIĀLISTS – **4323  38**" | | **2)** Ņemot vērā Starptautiskās Darba Organizācijas rekomendācijas attiecībā uz lidlauka virszemes personāla darbinieku klasificēšanu, uz ko Centrālās statistikas pārvaldes eksperti norādīja 2019.gada 16.janvārī Labklājības ministrijai nosūtītā e-pastā, aicinām profesiju “Lidmašīnu atledošanas SPECIĀLISTS” 4323 38 klasificēt atsevišķajā grupā “8332 Smago kravas automobiļu ar piekabēm un autovilcienu vadītāji”, jo Noteikumu projekta pielikumā definētie profesijas “Lidmašīnu atledošanas SPECIĀLISTS” pienākumi atbilst lidmašīnas servisa iekārtu un lidostas tehnikas operatoru pienākumiem. | **Ņemts vērā.** | | **20. Aizstāt pielikuma 1081. punkta ievaddaļā vārdus "strādāt ar lidostā virszemes apkalpošanā izmantojamo tehniku, kuras pilna masa pārsniedz 3,5 tonnas" ar vārdiem "strādāt ar lidostā virszemes apkalpošanā izmantojamo tehniku; veikt gaisa kuģa atledošanas un pretapledošanas pasākumus".**  **21. Papildināt pielikumu ar 1081.13. apakšpunktu šādā redakcijā:**  **"1081.13. Lidmašīnu atledošanas SPECIĀLISTS – 8332  13"** |
| **8.** | **4. Papildināt pielikuma 353. punkta ievaddaļu aiz vārdiem "koordinēt lidostās sniegtos virszemes apkalpošanas pakalpojumus" ar vārdiem "veikt operatīvo procesu un personāla darba vērtēšanu, un uzraudzību, sekmīgu un kvalitatīvu virszemes pakalpojumu sniegšanu"**  **5. Papildināt pielikumu ar 353.48. apakšpunktu šādā redakcijā:**  **"353.48. Lidostas operatīvo procesu KOORDINATORS – 3115  76"** | | **Latvijas Brīvo arodbiedrību savienība** ir izskatījusi Ministru kabineta noteikumu projektu ,,Grozījumi Ministru kabineta 2017.gada 23. maija noteikumos Nr.264 ,,Noteikumi par Profesiju klasifikatoru, profesijai atbilstošiem pamatuzdevumiem un kvalifikācijas pamatpraslībām"" (VSS -1166) (turpmāk - noteikumu projekts) un izsaka šādus iebildumus:  **1)** Iebilstam pret profesijas "Lidostas operatīvo procesu koordinators" iekļaušanu Profesiju klasifikatora profesiju atsevišķā grupā "3115 Inženiermehānikas speciālisti" ar profesijas kodu 3115 76. Noteikumu projekta sākotnējās ietekmes novērtējuma ziņojuma (anotācijas) pielikumā ka pamatojums profesijas iekļaušanai ir norādīts, ka "Lidostas operatīvo procesu koordinatora pamatuzdevumi ir koordinēt, vadīt, vērtēt, apmācīt virszemes apkalpošanas procesus un personālu". Savukārt Ministru kabineta 2017. gada 23. maija noteikumu Nr.264 ",Noteikumi par Profesiju klasifikatoru, profesijai atbilstošiem pamatuzdevumiem un kvalifikācijas pamatprasībām" pielikuma (turpmāk – profesiju klasifikators) 352. punktā ir norādīts, ka: "352. Atsevišķās grupas "3115 Inženiermehānikas speciālisti" profesijas nodarbinātie veic tehniskos uzdevumus, kas saistīti ar pētniecības darbu inženiermehānikas nozarē, ar gaisa kuģu lidojumderīguma uzturēšanu, datu apstrādi un uzskaiti, kā arī ar iekārtu un mehānisko ierīču projektēšanu, izgatavošanu, montāžu, lietošanu, uzraudzību un remontu, valdības un iestāžu vārdā inspicē energoietaišu, elektrotehnisko, siltumtehnisko rūpniecības objektu vai transportlīdzekļu lietošanu, konstatē bīstamus un veselībai kaitīgus apstākļus transportlīdzekļu lietošanā, ražošanas produkcijas un pakalpojumu jomā, kā arī valdības nolikumu un lēmumu pārkāpumus, kas skar ražošanas teritoriju, transportlīdzekļu, mehānismu un iekārtu ekspluatāciju, vides piesārņošanas un kaitīgo vielu glabāšanas aspektus." Saskaņā ar profesiju klasifikatora 352. punktu inženiermehānikas speciālisti nevada un nevērtē personālu. Lūdzam papildināt anotāciju, precizējot, kuru darbinieku (profesijas) darba izpildes novērtējumu veic "Lidostas operatīvo procesu koordinators". | **Panākta vienošanās starpinstitūciju saskaņošanas sanāksmē.**  Profesija "Lidostas operatīvo procesu KOORDINATORS" tiek iekļauta Profesiju klasifikatora 4323 atsevišķā grupā "Transporta uzskaites darbinieki", kas atbilst Starptautiskajai standartizētajai profesiju klasifikācijai "International Standard Classification of Occupations (ISCO - 08) " saskaņā ar Ekonomikas ministrijas un Centrālās statistikas pārvaldes viedokli. | | **16.** Papildināt pielikuma 619. punkta ievaddaļu aiz vārdiem "veikt izlidojošo un ielidojošo reisu apkalpošanu" ar vārdiem **"plānot un uzraudzīt lidojumu apkalpošanu; vadīt un vērtēt lidostas operatīvos procesus un virszemes apkalpošanas personālu; organizēt un uzraudzīt virszemes apkalpošanā izmantojamās tehnikas ekspluatāciju un bagāžas apriti".**  **17.** Papildināt pielikumu ar 619.32. un 619.33. apakšpunktu šādā redakcijā:  "619.32. Lidojuma KOORDINATORS – 4323 37  **619.33. Lidostas operatīvo procesu KOORDINATORS – 4323  38"** |
| **9.** | **11.** Papildināt pielikuma **619. punkta** ievaddaļu aiz vārdiem "veikt izlidojošo un ielidojošo reisu apkalpošanu" ar vārdiem "koordinēt, vadīt un uzraudzīt virszemes apkalpošanas darbības; **veikt gaisa kuģa atledošanas un pretatledošanas pasākumus".**  **12.** Papildināt pielikumu ar 619.32. un **619.33. apakšpunktu** šādā redakcijā:  "**619.33.** Lidmašīnu atledošanas SPECIĀLISTS – **4323  38**" | | **2)** Lūdzam skaidrot, kāpēc profesija "Lidmašīnu atledošanas speciālists" būtu iekļaujama Profesiju klasifikatora profesiju mazās grupas - 432 "Materiālo vērtību un transporta darbības uzskaites darbinieki" atsevišķā grupā - 4323 "Transporta uzskaites darbinieki". Lūdzam precizēt profesijas "Lidmašīnu apkalpošanas specialists" darba pienākumu "veikt lidmašīnas apkalpošanu saskaņā ar pasūtītāja aviokompāniju prasībām un uzņēmuma procedūrām", norādot precīzāk, kādi tieši darba pienākumi attiecināmi uz "lidmašīnas apkalpošanu". Norādām, ka "Lidmašīnu atledošanas speciālists" veic darba pienākumus, kas ir daļa no profesijas "Lidmašīnu servisa iekārtu un lidostas tehnikas operators" veicamajiem darba pienākumiem. Līdzīgi kā tiek iekļautas profesijas atsevišķā grupā 8332 "Smago kravas automobiļu ar piekabēm un autovilcienu vadītāji", līdzīgi būtu izveidojama atsevišķa grupa 8333 "Lidmašīnu servisa iekārtu un lidostas tehnikas operators".  Piemēram:  8333 Lidmašīnu servisa iekārtu un lidostas tehnikas operators  8333 01 Bagāžas traktoru vadītājs  8333 02 Tualetes servisa tehnikas operators  8333 03 Lidmašīnu atledošanas speciālists  8333 04 Lidmašīnas vilcēja automobiļa vadītājs | **Panākta vienošanās starpinstitūciju saskaņošanas sanāksmē.**  Profesija "Lidmašīnu atledošanas SPECIĀLISTS" tiek iekļauta Profesiju klasifikatora 8323 atsevišķā grupā "Smago kravas automobiļu ar piekabēm un autovilcienu vadītāji", kas atbilst Starptautiskajai standartizētajai profesiju klasifikācijai "International Standard Classification of Occupations (ISCO - 08) " saskaņā ar Ekonomikas ministrijas un Centrālās statistikas pārvaldes viedokli.  Profesiju klasifikators veidots, adaptējot Starptautiskās Darba organizācijas izstrādāto un 2008.gada martā pieņemto Starptautisko standartizēto profesiju klasifikāciju „International Standard Classification of Occupations (ISCO-08)” un tāpēc nav iespējams veidot jaunas profesiju grupas. | | **20. Aizstāt pielikuma 1081. punkta ievaddaļā vārdus "strādāt ar lidostā virszemes apkalpošanā izmantojamo tehniku, kuras pilna masa pārsniedz 3,5 tonnas" ar vārdiem "strādāt ar lidostā virszemes apkalpošanā izmantojamo tehniku; veikt gaisa kuģa atledošanas un pretapledošanas pasākumus".**  **21. Papildināt pielikumu ar 1081.13. apakšpunktu šādā redakcijā:**  **"1081.13. Lidmašīnu atledošanas SPECIĀLISTS – 8332  13"** |
| **10.** | **15. Svītrot pielikuma 1081. punkta ievaddaļā vārdus "kuras pilna masa pārsniedz 3,5 tonnas".** | | **3)** Ņemot vērā, ka lidostas tehnikas operators ar B kategorijas autovadītāja apliecību strādā arī ar virszemes apkalpošanas tehniku, kuru pilna masa var būt līdz - 40 tonnām, lūdzam papildināt anotāciju ar skaidrojumu, kādi darba drošības pasākumi tiek īstenoti un kādas darba drošības prasības tiek izvirzītas darbiniekiem, lai lidmašīnas servisa iekārtu un lidostas tehnikas operatori varētu strādāt ar virszemes apkalpošanas tehniku ar svaru virs 3,5 tonnām, neapdraudot sevi, citus lidlaukā nodarbinātos un pasažierus. Norādām, ka tiesību akti neaizliedz paaugstināt darba drošības prasības, veicot darba pienākumus lidlaukā. | **Panākta vienošanās starpinstitūciju saskaņošanas sanāksmē.** | | Noteikumu projekta anotācija ir papildināta ar šādu informāciju:  “Saskaņā ar Profesiju klasifikatora struktūru un izstrādāto noteikumu Nr.264 mērķi (nodrošināt starptautiskai praksei atbilstošu darbaspēka uzskaiti un salīdzināšanu) nav paredzēts iekļaut katrai profesijai konkrētas prasības konkrētā jomā (piemēram, darba aizsardzībā). |
| **11.** | **13. Svītrot pielikuma 1074. punkta ievaddaļā vārdus "strādāt ar lidostā virszemes apkalpošanā izmantojamo tehniku, kuras pilna masa nepārsniedz 3,5 tonnas".**  **14. Svītrot pielikuma 1074.7. apakšpunktu.**  **15. Svītrot pielikuma 1081. punkta ievaddaļā vārdus "kuras pilna masa pārsniedz 3,5 tonnas".** | | **Tieslietu ministrija** izskatīja Ministru kabineta noteikumu projektu "Grozījumi Ministru kabineta 2017. gada 23. maija noteikumos Nr. 264 "Noteikumi par Profesiju klasifikatoru, profesijai atbilstošiem pamatuzdevumiem un kvalifikācijas pamatprasībām"" (turpmāk – projekts) un izsaka šādus iebildumus:  **1)** Projekta 13., 14. un 15. punkts paredz svītrot to regulējumu, kas grozāmajos noteikumos tika iekļauts ar 2019. gada 12. februāra grozījumiem (proti, pat mazāk nekā gadu atpakaļ). Jāatzīmē, ka šis nav pirmais gadījums, kad Profesiju klasifikatorā veiktās izmaiņas nepilna gada laikā tiek atceltas. Kā piemēru var minēt 2018. gada 6. marta grozījumus, ar kuriem no Profesiju klasifikatora tika svītrota profesija "reitterapeits" un "reitterapeita asistents", savukārt ar 2019. gada 12. februāra grozījumiem (t.i., pēc nepilna gada) šīs profesijas tika no jauna iekļautas Profesiju klasifikatorā. Tieslietu ministrijas ieskatā šāda pieeja Profesiju klasifikatora grozīšanai ir izskaužama. Tādēļ aicinām Labklājības ministriju uzlabot iesniegto priekšlikumu grozījumiem Profesiju klasifikatorā izvērtēšanu pirms to tālākas virzības. | **Panākta vienošanās starpinstitūciju saskaņošanas sanāksmē.**  Labklājības ministrijai nav tiesību atteikt institūcijai par jaunas profesijas iekļaušanu vai svītrošanu no Profesiju klasifikatora, ja tam ir sniegts pamatojums (Noteikumu Nr.264 19. un 20.punkts).  Priekšlikumu par profesijas “reitterapeits” un “reitterapeita asistents” svītrošanu no Profesiju klasifikatora sniedza Veselības ministrija, jo mainījās veselības aprūpes normatīvie akti. Pēc Veselības ministrijas lūguma no jauna tās tika iekļautas Profesiju klasifikatorā kā amati, nevis profesijas, jo darba tirgū šādi amati bija nepieciešami. | | **18. Svītrot pielikuma 1074. punkta ievaddaļā vārdus "strādāt ar lidostā virszemes apkalpošanā izmantojamo tehniku, kuras pilna masa nepārsniedz 3,5 tonnas".**  **19. Svītrot pielikuma 1074.7. apakšpunktu.**  **20. Aizstāt pielikuma 1081. punkta ievaddaļā vārdus "strādāt ar lidostā virszemes apkalpošanā izmantojamo tehniku, kuras pilna masa pārsniedz 3,5 tonnas" ar vārdiem "strādāt ar lidostā virszemes apkalpošanā izmantojamo tehniku; veikt gaisa kuģa atledošanas un pretapledošanas pasākumus".** |
| **12.** | **-** | | **2)** Projekta 1. punkts paredz svītrot no Profesiju klasifikatora profesiju "Saeimas deputāta palīgs" (kods 1111 12). Vienlaikus projekta 8. punkts paredz papildināt Profesiju klasifikatoru ar profesiju "deputāta palīgs" (kods 3343 55). Anotācijas pielikumā skaidrots, ka šādas izmaiņas nepieciešamas tāpēc, ka profesija "Saeimas deputāta palīgs" neatbilst Starptautiskās standartizētās profesiju klasifikācijas ISCO-08 (turpmāk – Starptautiskais standarts ISCO-08) profesiju atsevišķās grupas 1111 ("Likumdevēji") definīcijai. Tādēļ tiek ierosināts mainīt profesijas "Saeimas deputāta palīgs" kodu uz 3343. atsevišķas grupas ("Administratīvie sekretāri un izpildsekretāri") kodu, vienlaikus precizējot profesijas nosaukumu, lai tas aptver arī Eiropas Parlamenta deputāta vietēja palīga amatu.  Pēc būtības neiebilstot pret šādu grozījumu, vēršam uzmanību, ka Profesiju klasifikatora atsevišķajā grupā "Valsts augstākās amatpersonas" (kods 1112) arī ir vairākas palīgu profesijas: "Valsts prezidenta palīgs" (kods 1112 08), "Ministru prezidenta palīgs" (kods 1112 12) un "Ministru prezidenta biedra palīgs" (kods 1112 14). Arī minētās profesijas, šķiet, neatbilst Starptautiskā standarta ISCO-08 atsevišķas grupas 1112 ("Valsts augstākās amatpersonas") aprakstam. Ievērojot minēto, lūdzam izvērtēt, vai vienlaikus ar projekta 1. un 8. punktā paredzētajiem grozījumiem atbilstoši grozījumi nebūtu jāveic arī attiecībā uz profesijām "Valsts prezidenta palīgs" (kods 1112 08), "Ministru prezidenta palīgs" (kods 1112 12) un "Ministru prezidenta biedra palīgs" (kods 1112 14), veidojot 3343. atsevišķajā grupā ("Administratīvie sekretāri un izpildsekretāri") vispārīgāku profesijas nosaukumu, kas aptvertu gan deputātu palīgus, gan augstāko valsts amatpersonu palīgus.  Ņemot vērā minēto, ierosinām pārskatīt projekta 8. punktā paredzēto grozījumu. | **Panākta vienošanās starpinstitūciju saskaņošanas sanāksmē.**  Iebildums tika izvērtēts un saskaņā ar Valsts prezidenta kancelejas un Valsts kancelejas viedokli Profesiju klasifikatorā nav jāveic izmaiņas attiecībā uz amatiem “Valsts prezidenta palīgs”, “Ministru prezidenta palīgs” un “Ministru prezidenta biedra palīgs”. | | - |
| **13.** | **4. Papildināt pielikuma 353. punkta ievaddaļu aiz vārdiem "koordinēt lidostās sniegtos virszemes apkalpošanas pakalpojumus" ar vārdiem "veikt operatīvo procesu un personāla darba vērtēšanu, un uzraudzību, sekmīgu un kvalitatīvu virszemes pakalpojumu sniegšanu"**  **5. Papildināt pielikumu ar 353.48. apakšpunktu šādā redakcijā:**  **"353.48. Lidostas operatīvo procesu KOORDINATORS – 3115  76"** | | **3)** Projekta 5. punkts paredz papildināt Profesiju klasifikatoru ar jaunu profesiju "lidostas operatīvo procesu koordinators" (kods 3115 76). Anotācijas pielikumā skaidrots, ka šīs profesijas pamatuzdevums ir koordinēt, vadīt, vērtēt, apmācīt virszemes apkalpošanas procesus un personālu un zem šī Profesiju klasifikatora amata būs perona, pasažieru, ielidošanas servisa un komplektācijas operatīvo darbu vadītāji. Vēršam uzmanību, ka saskaņā ar Starptautisko standartu ISCO-08 kods "3115" atbilst atsevišķajai grupai "Mašīnbūves tehniķi" ("*Mechanical Engineering Technicians*"), kuru pamatuzdevumos ietilpst tehniskie uzdevumi, lai palīdzētu mašīnbūves pētniecībā, kā arī mašīnu, detaļu un mehānisko iekārtu projektēšanā, ražošanā, montāžā, būvniecībā, ekspluatācijā, uzturēšanā un remontā. Ievērojot minēto, profesija "lidostas operatīvo procesu koordinators", šķiet, neatbilst atsevišķās grupas ar kodu 3115 aprakstam Starptautiskajā standartā ISCO-08. Ievērojot minēto, kā arī to, ka saskaņā ar grozāmo noteikumu 4. punktu Profesiju klasifikatorā profesijām jābūt klasificētām grupās saskaņā ar Starptautisko standartu ISCO-08, lūdzam izvērtēt projekta 5. punktā paredzētā grozījuma atbilstību Starptautiskajam standartam ISCO-08.  Vienlaikus vēršam uzmanību, ka nav saprotams, ar ko atšķirsies profesija "lidostas operatīvo procesu koordinators" no Profesiju klasifikatorā jau esošās profesijas "virszemes operāciju apkalpošanas speciālists" (kods 3115 72), kurai atbilstoši Profesiju klasifikatora 353. punktam, visticamāk, atbilst pamatuzdevums "koordinēt lidostās sniegtos virszemes apkalpošanas pakalpojumus". Ņemot vērā, ka saskaņā ar grozāmo noteikumu 12. punktu Profesiju klasifikatora lietotājam profesijas nosaukums jāizvēlas atbilstoši Profesiju klasifikatorā noteiktiem profesijas pamatuzdevumiem, atšķirībām starp profesiju pamatuzdevumiem ir jābūt nepārprotami skaidrām, lai Profesiju klasifikatora lietotājs varētu nekļūdīgi noteikt, kuru no profesiju nosaukumiem (kodiem) izvēlēties.  Ievērojot visu šajā iebildumā minēto, lūdzam izvērtēt lietderību papildināt Profesiju klasifikatoru ar jaunu profesiju "lidostas operatīvo procesu koordinators". Ja Labklājības ministrijas ieskatā šīs jaunās profesijas iekļaušana Profesiju klasifikatorā ir nepieciešama, lūdzam anotācijas pielikumā sniegt skaidrojumu, kā nekļūdīgi atšķirt profesiju "lidostas operatīvo procesu koordinators" no profesijas "virszemes operāciju apkalpošanas speciālists". | **Panākta vienošanās starpinstitūciju saskaņošanas sanāksmē.**  Profesija "Lidostas operatīvo procesu KOORDINATORS" tiek iekļauta Profesiju klasifikatora 4323 atsevišķā grupā "Transporta uzskaites darbinieki", kas atbilst Starptautiskajai standartizētajai profesiju klasifikācijai "International Standard Classification of Occupations (ISCO - 08) " saskaņā ar Ekonomikas ministrijas un Centrālās statistikas pārvaldes viedokli.  Profesijas "Lidostas operatīvo procesu KOORDINATORS" iekļaušana Profesiju klasifikatorā ir saskaņota ar Satiksmes ministriju un aviācijas nozares pārstāvjiem (noteikumu Nr.264 20.punkts).  Labklājības ministrija 2020.gada 30.janvārī nosūtīja vēstuli Nr.32-1-0101/152 SIA “Aviasabiedrība “Liepāja”, SIA “Ventspils lidosta” un LIDOSTA "JŪRMALA", lai saskaņotu SIA “HAVAS Latvia” un VAS “Starptautiskā lidosta “Rīga”” priekšlikumus Profesiju klasifikatora aktualizēšanai. Iebildumi par SIA “HAVAS Latvia” un VAS “Starptautiskā lidosta “Rīga”” priekšlikumiem no minētām lidostām netika saņemti.  Papildus Labklājības ministrija saņēma Latvijas Aviācijas asociācijas (*kura pārstāv SIA “Aviasabiedrība Liepāja” (Liepājas lidosta), SIA “Sky Port” (Tukuma lidosta), SIA “Ventspils lidosta” (Ventspils lidosta) un biedrību “Spilves lidosta” (Spilves lidlauks)*) 2020.gada 5.februāra vēstuli, kurā atbalstīja VAS “Starptautiskās lidostas “Rīga”” un SIA “Havas Latvia” priekšlikumus Profesiju klasifikatora aktualizācijai. | | **SIA "HAVAS Latvia" sniegtā papildus skaidrojošā informācija par jaunajām profesijām un profesiju svītrošanu no Profesiju klasifikatora ir iekļauta MK noteikumu projekta anotācijas pielikumā.**  **9. Svītrot pielikuma 353. punkta ievaddaļā vārdus "koordinēt lidostās sniegtos virszemes apkalpošanas pakalpojumus".**  **10. Svītrot pielikuma 353.44. apakšpunktu.**  **16.** Papildināt pielikuma 619. punkta ievaddaļu aiz vārdiem "veikt izlidojošo un ielidojošo reisu apkalpošanu" ar vārdiem **"plānot un uzraudzīt lidojumu apkalpošanu; vadīt un vērtēt lidostas operatīvos procesus un virszemes apkalpošanas personālu; organizēt un uzraudzīt virszemes apkalpošanā izmantojamās tehnikas ekspluatāciju un bagāžas apriti".**  **17.** Papildināt pielikumu ar 619.32. un 619.33. apakšpunktu šādā redakcijā:  "619.32. Lidojuma KOORDINATORS – 4323 37  **619.33. Lidostas operatīvo procesu KOORDINATORS – 4323  38"** |
| **14.** | **4. Papildināt pielikuma 353. punkta ievaddaļu aiz vārdiem "koordinēt lidostās sniegtos virszemes apkalpošanas pakalpojumus" ar vārdiem "veikt operatīvo procesu un personāla darba vērtēšanu, un uzraudzību, sekmīgu un kvalitatīvu virszemes pakalpojumu sniegšanu"**  **5. Papildināt pielikumu ar 353.48. apakšpunktu šādā redakcijā:**  **"353.48. Lidostas operatīvo procesu KOORDINATORS – 3115  76"** | | **4)** Ņemot vērā šā atzinuma 3. iebildumā minēto, Tieslietu ministrija nevar atbalstīt projekta 4. punktā paredzēto grozījumu, kamēr nav skaidri redzama nepieciešamība iekļaut Profesiju klasifikatorā projekta 5. punktā paredzēto jauno profesiju.  Vienlaikus vēršam uzmanību, ka vārds "koordinēt" nozīmē darbību, norišu utt. saskaņošanu, atbilstības radīšanu to starpā, savstarpēju pakārtošanu vienu otram. Tādēļ ierosinām izvērtēt, cik lietderīgs ir projekta 4. punktā paredzētais grozījums, jo koordinēšana teorētiski aptver gan operatīvo vadību, gan uzraudzību ar mērķi nodrošināt pakalpojuma sekmīgu un kvalitatīvu sniegšanu. | **Panākta vienošanās starpinstitūciju saskaņošanas sanāksmē.**  Labklājības ministrija 2020.gada 30.janvārī nosūtīja vēstuli Nr.32-1-0101/152 SIA “Aviasabiedrība “Liepāja”, SIA “Ventspils lidosta” un LIDOSTA "JŪRMALA", lai saskaņotu SIA “HAVAS Latvia” un VAS “Starptautiskā lidosta “Rīga”” priekšlikumus Profesiju klasifikatora aktualizēšanai. Iebildumi par SIA “HAVAS Latvia” un VAS “Starptautiskā lidosta “Rīga”” priekšlikumiem no minētām lidostām netika saņemti.  Papildus Labklājības ministrija saņēma Latvijas Aviācijas asociācijas (*kura pārstāv SIA “Aviasabiedrība Liepāja” (Liepājas lidosta), SIA “Sky Port” (Tukuma lidosta), SIA “Ventspils lidosta” (Ventspils lidosta) un biedrību “Spilves lidosta” (Spilves lidlauks)*) 2020.gada 5.februāra vēstuli, kurā atbalstīja VAS “Starptautiskās lidostas “Rīga”” un SIA “Havas Latvia” priekšlikumus Profesiju klasifikatora aktualizācijai. | | **SIA "HAVAS Latvia" sniegtā papildus skaidrojošā informācija par jaunajām profesijām un profesiju svītrošanu no Profesiju klasifikatora ir iekļauta MK noteikumu projekta anotācijas pielikumā.**  **9. Svītrot pielikuma 353. punkta ievaddaļā vārdus "koordinēt lidostās sniegtos virszemes apkalpošanas pakalpojumus".**  **10. Svītrot pielikuma 353.44. apakšpunktu.**  **16.** Papildināt pielikuma 619. punkta ievaddaļu aiz vārdiem "veikt izlidojošo un ielidojošo reisu apkalpošanu" ar vārdiem **"plānot un uzraudzīt lidojumu apkalpošanu; vadīt un vērtēt lidostas operatīvos procesus un virszemes apkalpošanas personālu; organizēt un uzraudzīt virszemes apkalpošanā izmantojamās tehnikas ekspluatāciju un bagāžas apriti".**  **17.** Papildināt pielikumu ar 619.32. un 619.33. apakšpunktu šādā redakcijā:  "619.32. Lidojuma KOORDINATORS – 4323 37  **619.33. Lidostas operatīvo procesu KOORDINATORS – 4323  38"** |
| **15.** | **7.** Papildināt pielikuma 490. punkta ievaddaļu aiz vārdiem "sagatavot dažādu veidu ar pamatdarbību saistītus pārskatus vadītāja uzdevumā" ar vārdiem "kārtot ar deputāta darbību saistītos **organizatoriskos, tehniskos, konsultatīvos un citus** jautājumus". | | **5)** Ņemot vērā šā atzinuma 2. iebildumā minēto, kā arī to, ka Profesiju klasifikatora 490. punktā šobrīd jau ir vairāki palīgu amati, ierosinām projekta 7. punktā paredzēto grozījumu formulēt vispārīgāk, jo minētos uzdevumus faktiski pilda ne tikai deputātu palīgi, bet arī citi palīgi. | **Panākta vienošanās starpinstitūciju saskaņošanas sanāksmē.** | | **13.** Papildināt pielikuma 490. punkta ievaddaļu aiz vārdiem "sagatavot dažādu veidu ar pamatdarbību saistītus pārskatus vadītāja uzdevumā" ar vārdiem "**kārtot ar deputāta darbību saistītos jautājumus".** |
| **16.** | **11.** Papildināt pielikuma **619. punkta** ievaddaļu aiz vārdiem "veikt izlidojošo un ielidojošo reisu apkalpošanu" ar vārdiem "koordinēt, vadīt un uzraudzīt virszemes apkalpošanas darbības; **veikt gaisa kuģa atledošanas un pretatledošanas pasākumus".**  **12.** Papildināt pielikumu ar 619.32. un **619.33. apakšpunktu** šādā redakcijā:  "**619.33.** Lidmašīnu atledošanas SPECIĀLISTS – **4323  38**" | | **6)** Projekta 11. punkts paredz papildināt Profesiju klasifikatora atsevišķās grupas "Transporta uzskaites darbinieki" (kods 4323) pamatuzdevumu uzskaitījumu ar uzdevumu koordinēt, vadīt un uzraudzīt virszemes apkalpošanas darbības. Vēršam uzmanību, ka līdzīgs uzdevums ir paredzēts Profesiju klasifikatorā atsevišķākajai grupai "Inženiermehānikas speciālisti" (kods 3115), kur noteikts, ka šīs profesiju grupas pamatuzdevumos ietilpst lidostās sniegto virszemes apkalpošanas pakalpojumu koordinēšana. Ņemot vērā, ka profesiju pamatuzdevumu uzskaitījumam Profesiju klasifikatorā saskaņā ar grozāmo noteikumu 2. punktu ir jāpalīdz identificēt profesiju, lūdzam pārskatīt projekta 11. punktā paredzēto grozījumu, kā arī līdz ar to – projekta 12. punktā paredzētās jaunās profesijas "lidojuma koordinators" (kods 4323 37) nepieciešamību. Ja atsevišķa profesija "lidojuma koordinators" ar kodu 4323 37 ir nepieciešama, lūdzam anotācijas pielikumā detalizētāk skaidrot, ar ko šī profesija atšķiras no Profesiju klasifikatorā jau esošās profesijas "virszemes operāciju apkalpošanas speciālists" (kods 3115 72) un projekta 5. punktā paredzētās jaunās profesijas "lidostas operatīvo procesu koordinators" (kods 3115 76), lai Profesiju klasifikatora lietotājs varētu nekļūdīgi noteikt amatam atbilstošāko profesijas nosaukumu un kodu. | **Panākta vienošanās starpinstitūciju saskaņošanas sanāksmē.** | | **SIA "HAVAS Latvia" sniegtā papildus skaidrojošā informācija par jaunajām profesijām un profesiju svītrošanu no Profesiju klasifikatora ir iekļauta MK noteikumu projekta anotācijas pielikumā.**  **9. Svītrot pielikuma 353. punkta ievaddaļā vārdus "koordinēt lidostās sniegtos virszemes apkalpošanas pakalpojumus".**  **10. Svītrot pielikuma 353.44. apakšpunktu.**  **16.** Papildināt pielikuma 619. punkta ievaddaļu aiz vārdiem "veikt izlidojošo un ielidojošo reisu apkalpošanu" ar vārdiem **"plānot un uzraudzīt lidojumu apkalpošanu; vadīt un vērtēt lidostas operatīvos procesus un virszemes apkalpošanas personālu; organizēt un uzraudzīt virszemes apkalpošanā izmantojamās tehnikas ekspluatāciju un bagāžas apriti".**  **17.** Papildināt pielikumu ar 619.32. un 619.33. apakšpunktu šādā redakcijā:  "619.32. Lidojuma KOORDINATORS – 4323 37  **619.33. Lidostas operatīvo procesu KOORDINATORS – 4323  38"** |
| **17.** | **13. Svītrot pielikuma 1074. punkta ievaddaļā vārdus "strādāt ar lidostā virszemes apkalpošanā izmantojamo tehniku, kuras pilna masa nepārsniedz 3,5 tonnas".**  **14. Svītrot pielikuma 1074.7. apakšpunktu.**  **15. Svītrot pielikuma 1081. punkta ievaddaļā vārdus "kuras pilna masa pārsniedz 3,5 tonnas".** | | 7) Anotācijas pielikumā par projekta 13., 14. un 15. punktu skaidrots, ka šie grozījumi ir nepieciešami, jo ikdienā lidostas tehnikas operatori strādā ar jebkuru lidostas virszemes apkalpošanā izmantojamo tehniku neatkarīgi no tās svara, tādēļ nav loģiski un praktiski dalīt lidmašīnas servisa iekārtu un lidostas tehnikas operatorus 2 dažādās profesijās tikai pēc tā, cik smagu virszemes apkalpošanas tehniku viņi vada.  Savukārt, virzot 2019. gada 12. februāra grozījumus Profesiju klasifikatorā, pamatojumā iedalīt lidmašīnas servisa iekārtu un lidostas tehnikas operatorus 2 dažādās profesijās tika norādīts, ka *"darbinieki, kuri strādā ar transportlīdzekļiem virs 3,5 tonnām ("Lidmašīnas servisa iekārtu un lidostas tehnikas operators"), ikdienā strādā ar tehniku, kuras svars ir 40 tonnas, darba veikšanai ir nepieciešama augstāka kvalifikācija, C kategorijas transportlīdzekļa vadītāja apliecība un pastiprināta drošība darbā ar minēto tehniku. Saskaņā ar Latvijas Aviācijas arodbiedrību federācijas rīcībā esošo informāciju (VAS "Starptautiskā lidosta "Rīga"" reģistrēto drošības gadījumu pārskats) ceļu satiksmes noteikumu pārkāpumu skaits 2016. gadā ir pieaudzis par 145 %. Galvenie reģistrētie ceļu satiksmes gadījumi ir saistīti ar intensīvu lidlauka darbību un darba apjomu, kā arī ar transportlīdzekļu vadītāju pieredzes trūkumu dažādu transportlīdzekļu vadīšanā. Arodbiedrība norāda, ka Profesijas klasifikatora papildināšana ar divām jaunām profesijām, uzlabotu darba aizsardzību un mazinātu ceļu satiksmes negadījumu skaitu lidlaukā, pieņemot darbā atbilstošas kvalifikācijas darbiniekus darbam ar lidostas tehniku."*  Ievērojot minēto, lūdzam izvērtēt projekta 13., 14. un 15. punktā paredzēto grozījumu iespējamo ietekmi uz satiksmes drošību lidostā.  Tieslietu ministrija vēl 2019. gada 21. janvārī, atbildot uz atkārtotai elektroniskai saskaņošanai atsūtītajiem grozījumiem Profesiju klasifikatorā, vērsa uzmanību uz to, ka lietderība iekļaut Profesiju klasifikatorā 2 jaunas profesijas ("lidostas tehnikas operators" un "lidmašīnas servisa iekārtu un lidostas tehnikas operators") ir izvērtējama, jo Profesiju klasifikatorā tobrīd nebija paredzētas tādas pamatprasības, kas liegtu darba devējam prasīt C kategorijas transportlīdzekļa vadītāja apliecību darbiniekam, ja šāda kvalifikācija darbiniekam ir nepieciešama darba pienākumu izpildei. Šie grozījumi Profesiju klasifikatorā tomēr tika virzīti tālāk. Tādējādi var izdarīt secinājumu, ka Labklājības ministrija tos rūpīgi izvērtēja un uzskatīja par nepieciešamiem. | **Panākta vienošanās starpinstitūciju saskaņošanas sanāksmē.**  Labklājības ministrija 2020.gada 30.janvārī nosūtīja vēstuli Nr.32-1-0101/152 SIA “Aviasabiedrība “Liepāja”, SIA “Ventspils lidosta” un LIDOSTA "JŪRMALA", lai saskaņotu SIA “HAVAS Latvia” un VAS “Starptautiskā lidosta “Rīga”” priekšlikumus Profesiju klasifikatora aktualizēšanai. Iebildumi par SIA “HAVAS Latvia” un VAS “Starptautiskā lidosta “Rīga”” priekšlikumiem no minētām lidostām netika saņemti.  Papildus Labklājības ministrija saņēma Latvijas Aviācijas asociācijas (*kura pārstāv SIA “Aviasabiedrība Liepāja” (Liepājas lidosta), SIA “Sky Port” (Tukuma lidosta), SIA “Ventspils lidosta” (Ventspils lidosta) un biedrību “Spilves lidosta” (Spilves lidlauks)*) 2020.gada 5.februāra vēstuli, kurā atbalstīja VAS “Starptautiskās lidostas “Rīga”” un SIA “Havas Latvia” priekšlikumus Profesiju klasifikatora aktualizācijai. | | **18. Svītrot pielikuma 1074. punkta ievaddaļā vārdus "strādāt ar lidostā virszemes apkalpošanā izmantojamo tehniku, kuras pilna masa nepārsniedz 3,5 tonnas".**  **19. Svītrot pielikuma 1074.7. apakšpunktu.**  **20. Aizstāt pielikuma 1081. punkta ievaddaļā vārdus "strādāt ar lidostā virszemes apkalpošanā izmantojamo tehniku, kuras pilna masa pārsniedz 3,5 tonnas" ar vārdiem "strādāt ar lidostā virszemes apkalpošanā izmantojamo tehniku; veikt gaisa kuģa atledošanas un pretapledošanas pasākumus".** |
| Atbildīgā amatpersona | | | Aina Liepiņa | | |
|  | | | (vārds un uzvārds) | | |

Aina Liepiņa

|  |
| --- |
| (par projektu atbildīgās amatpersonas vārds un uzvārds) |
| Labklājības ministrijas Darba tirgus politikas departamenta vecākā eksperte |
| (amats) |
| Tālr. 67021519 |
| (tālruņa un faksa numurs) |
| Aina.Liepina@lm.gov.lv |
| (e-pasta adrese) |

1. Ministru kabineta 2018. gada 26. jūnija noteikumi Nr. 370 "Grozījumi Ministru kabineta 2016. gada 24. maija noteikumos Nr. 317 "Ārstniecības personu un ārstniecības atbalsta personu reģistra izveides, papildināšanas un uzturēšanas kārtība"" [↑](#footnote-ref-1)
2. Ministru kabineta 2016. gada 24. maija noteikumu Nr. 317 "Ārstniecības personu un ārstniecības atbalsta personu reģistra izveides, papildināšanas un uzturēšanas kārtība" 1.pielikuma 4.punkts [↑](#footnote-ref-2)
3. Ministru kabineta 2017. gada 23. maija noteikumu Nr. 264 „Noteikumi par Profesiju klasifikatoru, profesijai atbilstošiem pamatuzdevumiem un kvalifikācijas pamatprasībām” 162.13.apakšpunkts [↑](#footnote-ref-3)
4. Ministru kabineta 2017. gada 23. maija noteikumu Nr. 264 „Noteikumi par Profesiju klasifikatoru, profesijai atbilstošiem pamatuzdevumiem un kvalifikācijas pamatprasībām” 162.78 apakšpunkts [↑](#footnote-ref-4)
5. Ministru kabineta 2017. gada 23. maija noteikumu Nr. 264 „Noteikumi par Profesiju klasifikatoru, profesijai atbilstošiem pamatuzdevumiem un kvalifikācijas pamatprasībām” 162.65 apakšpunkts [↑](#footnote-ref-5)